ठाणे: महाराष्ट्र एटीएस ने मुंबई से सटे ठाणे में छापा मारकर अवैध अंतरराष्ट्रीय टेलीफोन एक्सचेंज का भंडाफोड़ किया है. अवैध टेलीफोन एक्सचेंज का सरगना 28 साल का एक युवक बताया जा रहा है जो उत्तर प्रदेश के आज़मगढ़ का मूल निवासी है. एटीएस के मुताबिक आरोपी अपने भाई के साथ मिलकर पिछले डेढ़ साल से एक नहीं 2-2 अवैध टेलीफोन एक्सचेंज चला रहा था. कार्रवाई में दूरसंचार विभाग की भी मदद ली गई है. एटीएस ने ठाणे के घर से 139 सिम कार्ड, एक लैपटॉप, 5 सिम बॉक्स (illegal international gateways) और 3 राऊटर बरामद किया है. तो मुंब्रा के घर से 5 सिम बॉक्स (illegal international gateways), 95 सिम कार्ड, 3 राऊटर और एक लैपटॉप बरामद हुआ है.